ด่วนที่สุดที่ นร 1008/ว 14 สํานักงาน ก.พ.ถนนพิษณุโลก กทม. 1030031 มีนาคม 2553 เรื่อง การจัดระบบตําแหน่งลูกจ้างประจําของส่วนราชการเรียน (เวียนกระทรวง กรม และจังหวัด)สิ่งที่ส่งมาด้วย 1. รายชื่อตําแหน่งลูกจ้างประจําจําแนกตามกลุ่มงาน 2. หน้าที่โดยย่อของตําแหน่งลูกจ้างประจํา 3. ตารางเทียบตําแหน่งลูกจ้างประจําตามระบบใหม่กับระบบเดิมอื่นๆ - ด้วยมาตรา 7 แห่งพระราชกฤษฎีกาโอนกิจการบริหารและอํานาจหน้าที่ของส่วนราชการให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 พ.ศ. 2545 บัญญัติให้โอนกิจการและอํานาจหน้าที่ของสํานักนายกรัฐมนตรีในส่วนของสํานักงบประมาณเฉพาะงานที่เกี่ยวกับการกําหนดตําแหน่งลูกจ้างประจําและลูกจ้างชั่วคราว มาเป็นของสํานักงาน ก.พ. บัดนี้ สํานักงาน ก.พ. ได้จัดระบบตําแหน่งลูกจ้างประจําของส่วนราชการในสังกัดฝ่ายบริหารที่เบิกจ่ายเงินจากงบประมาณงบบุคลากรไว้ ดังนี้ 1. จัดตําแหน่งลูกจ้างประจําตามลักษณะงาน เป็น 4 กลุ่มงาน มีสายงานทั้งหมด รวม 356 สายงาน ได้แก่ 1.1 กลุ่มงานบริการพื้นฐาน หมายถึง กลุ่มตําแหน่งในสายงานที่มีลักษณะงานให้บริการเป็นหลัก หรือเป็นงานพื้นฐานของส่วนราชการ มีจํานวน 55 สายงาน 1.2 กลุ่มงานสนับสนุน หมายถึง กลุ่มตําแหน่งในสายงานที่มีลักษณะงานในการช่วยปฏิบัติ หรือสนับสนุนผู้ปฏิบัติภารกิจหลัก มีจํานวน 150 สายงาน 1.3 กลุ่มงานช่าง หมายถึง กลุ่มตําแหน่งในสายงานที่มีลักษณะงานในการปฏิบัติงานช่าง ได้แก่ สร้าง ใช้ ซ่อมแซม ปรับแก้ ติดตั้ง ประกอบเครื่องมือเครื่องจักรและอุปกรณ์ มีจํานวน 141 สายงาน 1.4 กลุ่มงานเทคนิคพิเศษ หมายถึง กลุ่มตําแหน่งในสายงานที่มีลักษณะงานที่ต้องใช้ความสามารถเฉพาะตัว ทักษะพิเศษ ประสบการณ์ และความเชี่ยวชาญในวิชาชีพเฉพาะในการปฏิบัติงาน มีจํานวน 10 สายงานรายละเอียดตามสิ่งที่ส่งมาด้วย 1 2. กําหนดระดับชั้นงานของตําแหน่งในแต่ละกลุ่มงาน ดังนี้ 2.1 กลุ่มงานบริการพื้นฐาน มีระดับชั้นงานไม่เกิน 2 ระดับ ได้แก่ - ระดับ บ 1 เป็นตําแหน่งผู้ปฏิบัติงานชั้นต้น - ระดับ บ 2 หรือ บ 2/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงาน หรือเป็นตําแหน่งหัวหน้างาน 2.2 กลุ่มงานสนับสนุน มีระดับชั้นงานไม่เกิน 4 ระดับ ได้แก่ - ระดับ ส 1 เป็นตําแหน่งผู้ปฏิบัติงานชั้นต้น - ระดับ ส 2 หรือ ส 2/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงาน หรือเป็นตําแหน่งหัวหน้างาน - ระดับ ส 3 หรือ ส 3/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงานสูง หรือเป็นตําแหน่งหัวหน้างาน - ระดับ ส 4 หรือ ส 4/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงานสูงมาก หรือเป็นตําแหน่งหัวหน้างาน 2.3 กลุ่มงานช่าง มีระดับชั้นงานไม่เกิน 4 ระดับ ได้แก่ - ระดับ ช 1 เป็นตําแหน่งผู้ปฏิบัติงานชั้นต้น - ระดับ ช 2 หรือ ช 2/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงาน หรือเป็นตําแหน่งหัวหน้างาน - ระดับ ช 3 หรือ ช 3/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงานสูง หรือเป็นตําแหน่งหัวหน้างาน - ระดับ ช 4 หรือ ช 4/หัวหน้า เป็นตําแหน่งผู้ปฏิบัติงานที่มีประสบการณ์และความชํานาญงานสูงมาก หรือเป็นตําแหน่งหัวหน้างาน 2.4 กลุ่มงานเทคนิคพิเศษ มีระดับชั้นงานไม่เกิน 3 ระดับ ได้แก่ - ระดับ ท 1 เป็นตําแหน่งผู้ปฏิบัติงานที่มีทักษะพิเศษเฉพาะ - ระดับ ท 2 หรือ ท 2/หัวหน้า เป็นตําแหน่งผู้ปฏิบัติงานที่มีทักษะพิเศษและความสามารถเฉพาะอย่างสูง หรือเป็นตําแหน่งหัวหน้างาน - ระดับ ท 3 หรือ ท 3/หัวหน้า เป็นตําแหน่งผู้ปฏิบัติงานที่มีทักษะพิเศษและความสามารถเฉพาะอย่างสูงมาก หรือเป็นตําแหน่งหัวหน้างาน โดยมีรายละเอียดหน้าที่ความรับผิดชอบของตําแหน่งในแต่ละระดับชั้นงานตามสิ่งที่ส่งมาด้วย 2 3. การใช้ชื่อตําแหน่งลูกจ้างประจําซึ่งไม่ได้ทําหน้าที่หัวหน้างาน ให้ใช้ตามชื่อสายงานและระดับชั้นงาน เช่น "พนักงานขับรถยนต์ ระดับ ส 1" ส่วนตําแหน่งซึ่งทําหน้าที่หัวหน้างาน ให้ใช้ชื่อสายงานและระดับชั้นงาน เช่น "พนักงานขับรถยนต์ ระดับ ส 2/หัวหน้า" หรืออาจใช้ชื่อตําแหน่งทางการบังคับบัญชาโดยระบุคําว่า "หัวหน้า" และชื่อสายงาน (ไม่ต้องระบุระดับชั้นงาน) เช่น "หัวหน้าพนักงานขับรถยนต์" 4. การจัดตําแหน่งลูกจ้างประจําจากระบบเดิมเข้าสู่กลุ่มงานและระดับชั้นงานตามระบบตําแหน่งใหม่นี้ ให้จัดตามชื่อตําแหน่งและระดับชั้นงาน ตามรายละเอียดที่กําหนดไว้ในตารางเทียบตําแหน่งลูกจ้างประจําตามระบบใหม่กับระบบเดิม ตามสิ่งที่ส่งมาด้วย 3 5. กําหนดให้ระบบตําแหน่งลูกจ้างประจําตามหนังสือฉบับนี้มีผลใช้บังคับตั้งแต่วันที่ 1 เมษายน 2553 เป็นต้นไป 6. การบริหารอัตรากําลังลูกจ้างประจําตามระบบนี้ เช่น การปรับระดับชั้นงาน การเปลี่ยนชื่อตําแหน่ง สายงาน หรือกลุ่มงาน ให้เป็นไปตามหลักเกณฑ์ที่สํานักงาน ก.พ. จะกําหนดต่อไป 7. การกําหนดคุณสมบัติเฉพาะสําหรับตําแหน่ง การกําหนดอัตราค่าจ้างของตําแหน่งและการบริหารงานบุคคลของลูกจ้างประจําในตําแหน่งที่กําหนดตามหนังสือฉบับนี้ให้เป็นไปตามที่กระทรวงการคลังกําหนด จึงเรียนมาเพื่อโปรดทราบและถือปฏิบัติต่อไปผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนศูนย์บริหารกําลังคนภาครัฐโทร. 0 2547 1395โทรสาร 0 2547 1437